আদিবাসী বৃদ্ধাকে ধর্ষণ, খুনে ধৃতকে আলিপুর আদালতে পেশ

গোসাবা: আদিবাসী বৃদ্ধাকে ধর্ষণ (Rape) করে খুনের অভিযোগ দক্ষিণ ২৪ পরগনার (South 24 Pargana) গোসাবায় (Gosaba)। ৬৫বৃদ্ধার সঙ্গে নারকীয় কাণ্ডের ঘটনায় এক ব্যক্তিকে গ্রেফতার করেছে পুলিশ।

অভিযোগ গতকাল রাতে মঙ্গল রায় নামে এক ব্যক্তি মদ নিয়ে তেঁতুল তলায় এক আদিবাসী ব্যক্তির বাড়িতে যায়। সেখানে গিয়ে আদিবাসী বৃদ্ধা ও তাঁর ছেলেকে মদ খাওয়ায়। তারপর দীর্ঘক্ষণ বাড়িতে বসে থাকে।

মৃত বৃদ্ধার বৌমা অভিযুক্তকে বাড়ি থেকে চলে যেতে বললেও অভিযুক্ত যেতে না চাইলে, ওই মহিলা প্রতিবেশীর বাড়ি থেকে লোক ডাকতে যায়। সেই ফাঁকে অভিযুক্ত ওই বৃদ্ধাকে ধর্ষণ করে বলে অভিযোগ। ধর্ষিতা বৃদ্ধার বৌমা বাড়িতে এসে প্রথমে শাশুড়ি দেখতে পায়নি।

আরও পড়ুন: বিদ্যাসাগর সেতুতে দুর্ঘটনা, পর পর গাড়িতে বাসের ধাক্কা

পরে দেখে অভিযুক্ত বাড়ির থেকে বেরিয়ে আসছে,ঘরের বারান্দার দিকে শাশুড়ি দেহ নগ্ন অবস্থায় পড়ে রয়েছে। সঙ্গে সঙ্গে স্থানীয়রা অভিযুক্ত ব্যক্তিকে ধরে ফেলে এবং গাছে বেঁধে গণ ধোলাই দেয়। ঘটনার খবর পেয়ে গোসাবা থানার পুলিশ এসে অভিযুক্ত ব্যক্তিকে গ্রেফতার করে।

আশঙ্কাজনক অবস্থায় ওই বৃদ্ধাকে প্রথমে স্থানীয় একটি চিকিৎসকের কাছে নিয়ে যায়,সেখান থেকে তাকে গোসাবা ব্লক গ্রামীন হাসপাতালে নিয়ে যাওয়া হয়। সেখানে তার শারীরিক অবস্থার অবনতি হওয়ায় তাঁকে ক্যানিং মহকুমা হাসপাতালে চিকিৎসার জন্য সোমবার গভীর রাতে নিয়ে আসা হয়। সেখানেই চিকিৎসা চলাকালীন তাঁর মৃত্যু হয় আজ সকালে। পুলিশ অভিযুক্তর বিরুদ্ধে ধর্ষণ করে খুনের অভিযোগে মামলা দায়ের করেছে। মৃতদেহ ময়নাতদন্তের জন্য পাঠানো হয়েছে।

অভিযুক্তকে আজ আলিপুর আদালতে (Alipur Court) তোলা হবে, আদালতে পুলিশি হেফাজতের আবেদন জানানো হবে।

দেখুন অন্য খবর: